# Rasengas

Rasengas (Razengues en francés) qu'ei ua comuna occitana de Gasconha situada dens lo departament de Gers e la region d'Occitània, ancianament de Mieidia-Pirenèus.

## Toponimia

Segon Dauzat, Rasengas que vengueré benlèu deu gallic rati (Dottin), au sens de « planèr », dambe lo sufixe prelatin -inca. Segon Negre, Rasengas que vengueré benlèu de l'adjectiu occitan rasenc « confrontant, limitròfe », au femenin plurau : (tèrras) rasencas. La glèisa qu'es just au ras deu territòri de Bèthpoi.

## Administracion

Lista deus cònsols successius :
| Periòde | Periòde | Identitat |
| 2020 | (2026) | Janine Barioulet-Lahirle |
| 2014 | 2020 | Audrey Bichet |
| març de 2001 | 2014 | Yves Druilhet |
| març de 1977 | 2001 | Georges Ambroise |
| març de 1971 | 1977 | Jean Fourcade |
| 1955 | 1971 | Julien Lahirle |
| | 1955 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 204, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 223 | 282 | 303 | 275 | 288 | | 332 | 321 | 313 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 290 | 243 | 248 | 241 | 215 | 205 | 199 | 208 | 182 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 179 | 170 | 162 | 143 | 159 | 161 | 144 | 121 | 116 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 103 | 96 | 95 | 84 | 93 | 104 | 159 | 169 | 179 182 |
| 2009 | 2010 |
| 189 194 | 189 194 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion qu'èra de 242 abitants e la densitat qu'èra de 55,63 ab/km².

## Lòcs e monuments

* Castèth deu sègle XV de bricas
* Glèisa de la Nativitat, entornejada per lo cementèri : campanari-mur de tipe rurau 1772 damb emban ; Verge deu Mainadòt de husta daurada debuta sègle XIX
* Molin de vent de Meu

## Personalitats ligadas dab la comuna
### Victor Maurici Garrigon

Victor Maurici Garrigon (Victor Maurice Garrigou tà l'estat civiu francés) qu'ei vadut a Bône (auèi Annaba en Argeria), lo 13 de seteme de 1846. Après aver obtengut son diplòma de bachelièr en Argeria, e vienguè har lo son dreit a Tolosa. Laureat de la facultat pendent las tres annadas de licéncia (1866, 1867 e 1868), que ho recebut doctor lo 15 de heurèr de 1872. La soa tèsi, engulhada per en Gustau Breçòlas (Gustave Bressolles) que porta com títol: Deu pagament deus deutes dens las successions ab intestat e testamentàrias, en dreit roman e en dreit francés. Estagiari al Barrèu, que i ganha la medalha Remanier, la recompensa suprèma d'aqueth estagi.
Au lòc de har-se inscríver sus lo tablèu de l'òrdre deus avocats, va tribalhar en un estudi de notari (au 3, carrièra del Pes de l'Òli de Tolosa)) en tot i har pendent d'aubuas annadas de primièr clerc. Que va aténher lo notariat lo 29 d'abriu de 1878, e n'estar successivement sòci e président de la Cramba deus notaris dera ciutat mondina.. Elegit a l'Acadèmia de legislacion de Tolosa (sòci ordinari en 1894, puish clavaire en 1900), que'u hen Cavalièr de la Legion d'Aunor e oficièr d'acadèmia.
Apuish lo son maridatge damb Augustina Maria Margarita d'Albis de Rasengas, hilha deu baron d'Albis de Rasengas (domiciliat au castèth de Rasengas, tocant l'Isla de Baish), està's que va au 20 de la plaça Sent Pantaleon.Que's moreish a Tolosa lo 7 de deceme de 1912.
L'Acadèmia de legislacion de Tolosa e va crear, en 1913, ua fondacion Maurici Garrigon, qui balharà cada an, aus tribalhs juridics mei remercables, « ua o mantua medalha d'aur, per ua valor de cent a tres cents francs ». Lo 11 de julhet d'aquera annada medisha, au dia inaugurau de la sesilha deu conselh de la Facultat de Dreit, lo decan Maurici Hennira e va liéger ua letra de la veusa d'en Maurici Garrigon que i anonciava la soa intencion de har ua renda annadèra a la Bibliotèca de la Facultat de Dreit de Tolosa :
<< " Car sénher decan,
En tot desirar que se perpetue la memòria del mieu car e tant escarit espós, Mèstre Maurici Garrigon, ai l'onor de vos avisar qu'ofrissi de donar a la Facultat de Dreit de Tolosa, un títol nominatiu de renda francesa de cinc cents francs, amb la sola carga d'obrir a la facultat un salon dels professors nomenat Sala Maurici Garrigon amai daissar a disposicion dels professors d'unes jornals e revistas que la fondacion que fau ara ne servirà coma fons d'abonament.
Vist que lo mieu marit s'èra servat dins l'arma una afeccion màger per la Facultat de Dreit de Tolosa, que ne foguèt el l'escolan e que li n'auriá tant agradat èsser un mèstre, n'es per ieu pro d'importància que lo còs professoral d'aquesta facultat li ne siá debitor d'aicesta modèrna comoditat.
Vos n'asseguri, car sénher decan, de mos sentiments los melhors.
Signat: A. d'Albis de Rasengas Garrigon
Tolosa, lo 10 de junh de 1913." >> .

## Véser tanben

* Comunas de Gers

## Ligams extèrnes

* Rasengas suu site de l'Insee

## Nòtas e referéncias

* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 558
* ↑ Ernest Nègre, Toponymie générale de la France, 1990-98, vol. II, p. 1112, par. 20907
* ↑ << Monsieur le Doyen, « Désirant perpétuer la mémoire de mon très regretté mari, Me Maurice Garrigou, j'ai l'honneur de vous aviser que j'offre de faire donation à la faculté de droit de Toulouse d'un titre nominatif de rente française de cinq cents francs de rente, à la charge d'ouvrir à la faculté un salon des professeurs qui portera le nom de « Salle Maurice Garrigou » et de mettre à la disposition des professeurs des journaux et des revues pour lesquels la fondation que je fais servira de fonds d'abonnement. « Mon mari ayant conservé une grande affection pour la faculté de droit de Toulouse, dont il fut l'élève et dont il aurait voulu être l'un des maîtres, je tiens à ce que le corps professoral de cette faculté lui soit redevable de cette moderne commodité. « Veuillez agréer, Monsieur le Doyen, l'assurance de mes meilleurs sentiments. « Signé: A. d'Albis de Rasengas Garrigou « Toulouse, le 10 juin 1913. » >>
* Portau de Gasconha